Frigiderul de gaming: Ce jocuri poți să rulezi pe el și cât costă un astfel de "gadget".
Un clip devenit viral pe net arată cum poți juca Doom pe un frigider Samsung Family Hub. Îți trebuie Xbox Game Pass, un gamepad de consolă și frigiderul de 4.000 de dolari. Xbox Game Pass este un serviciu pe bază de abonament care funcționează și pe Android.
Să joci Doom pe altceva decât pe PC? Când va îngheța iadul, ar fi spus un gamer din anii 90. Și un frate de-al lui din viitor asta a făcut: a înghețat iadul din joc. A instalat Doom pe un frigider de 4000 de dolari, de la Samsung. A profitat de display-ul mare cu touchscreen, care are Android. Așa că nu a avut nicio problemă să lanseze legendarul joc.